Source: https://ispis.sk/judikatura/KSKE/5Sp5/2012
Timestamp: 2020-04-01 07:42:19+00:00
Document Index: 288755

Matched Legal Cases: ['§ 88', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 88', '§ 250', '§ 250', '§ 250', '§ 250', 'súd ', 'súd ', 'Súd ', '§ 146', '§ 246', '§250', 'súd ', '§ 42']

KSKE 5 Sp 5/2012 - iSpis
iSpis Judikatúra – KSKE 5 Sp 5/2012
KS v Košiciach, dátum 09.05.2012, sp.zn. KSKE 5 Sp 5/2012
§ 88 zákona č. 461/2003 § 250h ods. 2 OSP § 250l ods. 2 OSP § 250d ods. 3 OSP § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 5Sp/5/2012 Identifikačné číslo súdneho spisu: 7012200279 Dátum vydania rozhodnutia: 10. 05. 2012 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2012:7012200279.1
Uznesenie Krajský súd v Košiciach, v právnej veci navrhovateľa W. W. P. U. P. Ž. L. Y. G. É. C. P. , trvale bytom Z., X.. F.Í. XXX/XX, zastúpeného JUDr. PhDr. Ferdinandom Kornom, bytom v Sečovciach, ul. Široká 768/3, proti odporkyni Sociálnej poisťovni, ústrediu Bratislava, Ul. 29. augusta č. 8, v konaní o preskúmanie zákonnosti rozhodnutia odporkyne zo dňa 09. 12. 2011 č. 1621-10/2011-BA takto
Návrhom zo dňa 15. 01. 2012 sa navrhovateľ domáhal preskúmania zákonnosti rozhodnutia odporkyne pod č. 1621-10/2011-BA zo dňa 09. 12. 2011, ktorým mu nebol priznaný nárok na úrazovú rentu podľa ust. § 88 zákona č. 461/2003 Z. z. o sociálnom poistení v dôsledku pracovného úrazu zo dňa 03. 01. 2006.
Písomným podaním zo dňa 01. 05. 2012, navrhovateľ prostredníctvom svojho zástupcu oznámil tunajšiemu súdu, že na podanom návrhu na preskúmanie zákonnosti rozhodnutia zo dňa 15. 01. 2012 netrvá a tento berie späť.
V zmysle ust. § 250h ods. 2 O. s. p. s použitím § 250l ods. 2 O. s. p., až do rozhodnutia súdu môže navrhovateľ žalobu vziať späť. V zmysle ust. § 250d ods. 3 O. s. p. s použitím § 250l ods. 2 O. s. p. súd uznesením konanie zastaví, ak žaloba bola vzatá späť.
Vzhľadom na to, že navrhovateľ vzal návrh na preskúmanie zákonnosti rozhodnutia správneho orgánu späť, súd rozhodol v súlade s citovanými zákonnými ustanoveniami tak, ako je to uvedené vo výrokovej časti tohto uznesenia.
Súd rozhodol o trovách konania v zmysle ust. § 146 ods. 1 písm. c) , s použitím § 246c, a §250l ods. 2 O. s. p., podľa ktorých žiaden z účastníkov nemá právo na náhradu trov konania podľa jeho výsledku, ak konanie bolo zastavené.
Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach. V odvolaní sa musí popri všeobecných náležitostiach podľa (§ 42 ods. 3 O. s. p.) uviesť, proti
ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.